Թե ովքեր են ներդրողները, պարոն Սարգսյանն ասաց, որ ինքը ներդրողների խնդրանքով ձեռնպահ է մնում ասել, թե ինչ ընկերություններ են։ Բայց ասաց, որ այդ տարածքների նկատմամբ ակտիվացել է հետաքրքրությունը տարբեր ընկերությունների կողմից, այդ թվում՝ տեղական եւ արտասահմանյան։ Նարեկ Սարգսյանի խոսքով՝ չի բացառվում, որ իրացման աշխատանքների ավարտից հետո նոր ներդրողներ էլ ավելանան։ Նրա կարծիքով՝ հնարավոր է, որ ներդրողների ընդհանուր թիվը վերջնական փուլում դառնա 15-20 ընկերություն։ Մինչդեռ, առայժմ հայտնի են միայն «Էլիտ գրուպի» եւ «Գլենդել հիլզ»-ի անունները։